**ПАДАГУЛЬНЕННЕ І СІСТЭМАТЫЗАЦЫЯ ВЫВУЧАНАГА ПА РАЗДЗЕЛЕ “ПРЫСЛОЎЕ”**

урок па вучэбным прадмеце “Беларуская мова” ў VII класе

Панкратава Наталля Сяргееўна, настаўнік беларускай мовы і літаратуры першай адукацыйнай катэгорыі

**Мэта:** сістэматызацыя ведаў вучняў па пытаннях раздзела.

**Задачы:**

паказаць ролю набытых ведаў у практыцы маўленчых зносін, развіваць звязнае маўленне вучняў;

замацаваць уменні вылучаць прыслоўі ў тэксце, утвараць формы ступеней параўнання, развіваць навыкі працы ў групе і індывідуальна, фарміраваць навыкі самакантролю;

выхоўваць цікавасць да прадмета, любоў да роднай прыроды, да роднага краю.

Тэхналогія: развіццё крытычнага мыслення.

Абсталяванне: мультымедыйная ўстаноўка, камп’ютар, рабочая карта ўрока, тэст.

(Слайд 1) Эпіграф:

**Пралеска**

|  |  |
| --- | --- |
| Белыя бярозыСпалі на ўзлеску,Як сваю галоўкуУзняла пралеска.Тоненькую ножкуЗ-пад пярыны белайНа зямлю пралескаСтавіла ***нясмела***.А снягі ***наўкола*** – Ні канца, ні краю,***Страшна*** стала кветцы:“Я адна – жывая! ” | Кажа ***зверху*** сонца:“Зорачка лясная,З новым нараджэннемЯ цябе вітаю!”Белыя бярозы ***Разам*** зашапталі:“Мы цябе, пралеска, Усю зіму чакалі”.І старая елка***Голасна*** ўздыхнула:“Лета надыходзіць, А зіма мінула”. Вера Вярба |

Ход урока

**І. Арганізацыйны пачатак.** Псіхалагічны настрой

Настаўнік. Добры дзень! Сапраўды дзень сёння добры: мы з вамі сустэліся, хутка прыйдзе вясна і падорыць нам сваё цяпло і ўсмешку. Падарыце і вы ўсмешку сваім сябрам і мне. Дзякуй! Я жадаю вам добрага настрою і плённай працы на ўроку.

**ІІ. Выклік. Зварот да верша.**

**1.Чытанне верша вучнем.**

Настаўнік. Звернем ўвагу на экран і выразна прачытаем верш Веры Вярбы “Пралеска”.

Вызначце тэму верша (Надыход вясны).

Якім настроем прасякнуты верш? (Радасным, таму што абуджаецца прырода ад зімовага сну).

Якія асацыяцыі ўзнікаюць у вас са словам “Вясна”? (радасць, абуджэнне).

Настаўнік. Жадаю, каб гэтыя пачуцці, гэты настрой быў не толькі на нашым уроку, а быў заўсёды ў сэрцах.

**2. Праца з выдзеленымі словамі.**

Звярніце ўвагу на выдзеленыя словы ў вершы. Што гэта за словы? Чаму выдзелены менавіта гэтыя словы, а не іншыя? (Гэта прыслоўі, а выдзелены яны таму, што сёння апошні ўрок па гэтай тэме).

**3. Паведамленне тэмы ўрока (Слайд 2)**

Настаўнік. Так, сапраўды, размова пойдзе пра прыслоўе, і тэма будзе гучаць так: “Падагульненне і сістэматызацыя вывучанага па раздзеле “Прыслоўе”.

**4. Фармулёўка мэты ўрока.**

(Слайд 3) Давайце разам з вамі сфармулюем мэту нашага ўрока. (На экране з’яўляецца мэта ўрока, настаўнік яе зачытвае).

Мэта: паглыбіць і сістэматызаваць веды па пытаннях раздзела, паказаць ролю набытых ведаў у практыцы маўленчых зносін, развіваць звязнае маўленне, выхоўваць цікавасць да прадмета, любоў да роднай прыроды, да роднага краю.

**5. Знаёмства з рабочай картай урока.**

Настаўнік. У вас ёсць індывідуальная карта ўрока, пасля кожнага этапу ўрока трэба выстаўляць сабе пэўны бал.

 (Слайд 4) Рабочая карта ўрока

Прозвішча вучня \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Паўтарэнне матэрыялу | Работа з тэкстам | Гульня | Фальклор | Тэсты | Сумабалаў | Шкалапераводу | Адзнаказа ўрок |
| Максімальны бал за заданне | 6 | 10 | 7 | 8 | 10 |  |  |  |
| Самаацэнка |  |  |  |  |  |  |  |  |

Шкала пераводу: 41-39 балаў – 10; 38-36 – 9; 35-32 – 8; 31-28 – 7; 27-24 – 6; 23-20 – 5; 19-16 – 4.

**ІІ. Актуалізацыя ведаў вучняў.**

1. **Паўтарэнне матэрыялу**

Настаўнік. Давайце ўспомнім асноўныя пытанні, якія вывучалі на ўроках па тэме “Прыслоўе”. Вучні называюць асноўныя пытанні: (Дэманструецца слайд с кластарам па тэме “Прыслоўе”) (Слайд 5)

Настаўнік. Якая часціна мовы называецца прыслоўем? (Што абазначае прыслоўе? На якія пытанні адказвае прыслоўе? Якую ролю выконвае ў сказе?)

(Слайд 6) Прыслоўе як часціна мовы

Як? Дзе? Калі?

Якім чынам?

 З якой мэтай?

Нязменная часціна мовы

У сказе – акалічнасць (найчасцей), выказнік, азначэнне

Абазначае прымету дзеяння і прымету прыметы, прымету прадмета

1. **Прыём “Кластар” (праца ў групах).**

Настаўнік. А зараз вы самастойна паспрабуеце саставіць кластар, галоўнае слова ў якім – прыслоўе.

Працаваць будзем у групах. Кожная група атрымае картку з назвай пэўнай тэмы. Неабходна раскрыць кожную тэму і прывесці прыклады.

1 група (першы рад) - сэнсавыя разрады прыслоўяў

2 група (другі рад) – формы ступеней параўнання прыслоўяў

3 група (трэці рад) - спосабы ўтварэння прыслоўяў, правапіс прыслоўяў (Ад якіх часцін мовы ўтвараюцца прыслоўі? Пры дапамозе чаго яны ўтвараюцца?)

1. **Афішыраванне напрацовак.**

(Слайд 7) Сэнсавыя разрады прыслоўяў

(Слайд 8) “Ступені параўнання прыслоўяў”

Найвышэйшая ступень

Вышэйшая ступень

Састаўная

Простая

Састаўная

Простая

Надзвычай, найбольш, найменш + прыслоўе

Най- + простая форма вышэйшай ступені

Больш (болей) + прыслоўе;

Менш (меней) + прыслоўе

Прыслоўе +

 -эй,-ей;

Або ад іншых асноў

(Слайд 9) “Спосабы ўтварэння прыслоўяў”

|  |
| --- |
| Прыслоўі ўтвараюцца з дапамогай: Прыставак доўга – надоўга Суфіксаў добры – добраПостфіксаў калі – калісьціПрыставак і суфіксаў дом – дадомуЗліцця слоў штодзеньПаўтору слоў даўным-даўно |

 (Слайд 10) “Правапіс прыслоўяў”

Праз дэфіс

Асобна

Разам

Правапіс прыслоўяў

**ІІІ. Асэнсаванне.**

1. (Слайд 11) Праца з тэкстам ( на слайдзе і ў кожнага на парце)

Цяпер прапаную вам уважліва паслухаць тэкст. Вам неабходна вызначыць яго тэму (надыход вясны), стыль (мастацкі) і тып маўлення (апісанне); падкрэсліць прыслоўі як члены сказа (радасна, урачыста – выказнікі, астатнія – акалічнасці).

Вясна

Вясной прырода паступова абуджаецца ад зімовага сну. І хоць яшчэ скрозь ляжыць снег, на дварэ часам здараецца сапраўдная завіруха, вясна бярэ сваё. Неба паціху вызваляецца ад цяжкіх халодных хмар. А сонейка ўзнімаецца ўсё вышэй ды вышэй і ўпэўнена пасылае на зямлю свае ласкавыя промні. Усюды цямнее снег. Непрыкметна з’яўляюцца першыя праталіны. Ціха і больш ласкава дзьме ветрык. У прыродзе радасна і ўрачыста.

1. (Слайд 12) **Размеркавальны дыктант.**

Прыслоўі, якія ёсць у тэксце, неабходна размеркаваць у табліцу па значэнні.

|  |  |
| --- | --- |
| Азначальныя | Акалічнасныя |
| якасныя | спосабудзеяння | меры іступені | месца | часу | прычыны | мэты |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

1. (Слайд 13) **Самакантроль (праверка выканання на слайдзе)**

Правяраем сябе

|  |  |
| --- | --- |
| Азначальныя | Акалічнасныя |
| якасныя | спосабудзеяння | меры іступені | месца | часу | прычыны | мэты |
| вышэй | паступова | яшчэ | скрозь | вясной |  |  |
| упэўнена | паціху |  | усюды | часам |  |  |
| ціха | непрыкметна |  |  |  |  |  |
| ласкава | радасна  |  |  |  |  |  |
|  | урачыста |  |  |  |  |  |

1. (Слайд 14) **Фізкультхвілінка “Кветка”**

Да кветкі прылеплены літары. Вучань адрывае адну літару, называе прыслоўе і перадае кветку другому.

1. (Слайд 15) **Гульня “Арфаграфічная эстафета”**

Удзельнікі: карэспандэнты, мовазнаўцы, рэдактары.

Заданні для груп

Карэспандэнты – падкрэсліце словазлучэнні з прыслоўямі, якія пішуцца разам.

Мовазнаўцы – падкрэсліце словазлучэнні з прыслоўямі, якія пішуцца асобна.

Рэдактары – падкрэсліце словазлучэнні з прыслоўямі, якія пішуцца праз дэфіс.

Вывучыць (на)памяць, дом (на)супраць, бегчы (абы)куды, схапіць (на)ляту, выканаць (па)новаму, сустрэцца (у)першыню, глядзець (у)ніз, ісці (у)абдымку, ішлі (у)двух, вярнуцца (да)дому, апрануцца (па)святочнаму, чуваць (раз)пораз, зайсці (пад)вечар, чакаць (з)ранку (да)вечара, чакаць (доўга)доўга, ісці (па)двое, адпачываў (за)летась, прачытаць (дзе)небудзь, (па)таварыску даверліва, прыгравала (у)дзень, бегчы (без)аглядкі.

1. (Слайд 16) **Самакантроль (праверка выканання на слайдзе)**

Гульня “Арфаграфічная эстафета”

Разам: дом насупраць, сустрэцца упершыню, глядзець уніз, ішлі удвух, вярнуцца дадому, адпачываў залетась, прыгравала удзень.

Асобна: вывучыць на памяць, схапіць на ляту, ісці у абдымку, зайсці пад вечар, чакаць з ранку да вечара, ісці па двое, бегчы без аглядкі.

Праз дэфіс: бегчы абы-куды, выканаць па-новаму, апрануцца па-святочнаму, чуваць раз-пораз, чакаць доўга-доўга, прачытаць дзе-небудзь, па-таварыску даверліва.

1. (Слайд 16) **Фальклор Рубрыка “Мудрасць народных назіранняў”**

1 варыянт – 1,2 сказы; 2 варыянт – 3,4

Людзі спрадвеку прадказвалі надвор’е па пэўных прыкметах, назіраннях, зменах у прыродзе. З некаторымі назіраннямі мы пазнаёмімся.

1. Снег рана пачне раставаць – раставаць будзе **доўга**.
2. Ледзяшы доўга вісяць на стрэхах – вясна наступіць **позна**.
3. Прыляцелі птушкі, але доўга не шчабечуць – яшчэ будзе **холадна**.
4. Вароны садзяцца на вяршыні дрэў – будзе **цёпла**, рассаджваюцца па галінах – **холадна**.

Заданне: 1) Устаўце ў сказах прапушчаныя словы (словы для даведак: хутка, холадна, цёпла, позна, рана, весела); 2) Утварыце формы ступеней параўнання ўстаўленых у сказы прыслоўяў.

(Слайд 17) Адказы:

Доўга – даўжэй, больш доўга, найдаўжэй, надзвычай доўга.

Позна – пазней, больш позна, найпазней, надзвычай позна, пазней за ўсё.

Цёпла – цяплей, менш цёпла, найцяплей, найбольш цёпла.

Холадна – халадней, менш холадна, найхаладней, надзвычай холадна.

1. **Праца пры камп’ютарах (тэставае заданне)**
2. (Слайд 18) **Складанне сінквейна “Прыслоўе”**

Алгарытм складання

1. Запісаць абранае слова. Прыслоўе
2. Падабраць два прыметнікі. Нязменнае, самастойнае
3. Падабраць тры дзеясловы не скланяецца, не спрагаецца, не мае роду і ліку
4. Скласці сказ з чатырох слоў. Прыслоўе мае ступені параўнання
5. Выснова Часціна мовы

**ІV. Выстаўленне адзнак.**

Настаўнік. А цяпер у сваіх рабочых картках падлічыце балы і, выкарыстоўваючы шкалу пераводу, пастаўце сабе адзнаку, здайце мне карткі.

**V. Рэфлексія.**

Прыём “Сонейка” (На дошцы намаляваны сонейкі: адно - усміхаецца, а другое – сумнае. Неабходна дамаляваць праменьчыкі да таго сонейка, якое вам свяціла на працягу ўсяго ўрока).

**VІ. Дамашняе заданне.**

Скласці і запісаць звязны тэкст на тэму “Надыход вясны” з выкарыстаннем прыслоўяў.